اوروپا بیرلیگی باخانی و باش مذاکره‌چی وولکان بوزکیر، اوروپا بیرلیگی تورکیه دلگاسیونو باشقانی سفیر هانس یورگ خبرین سؤزلریله باغلی،
" اوروپا بیرلیگی-نین بو آلمان سفیری، 'آلمان کیمی و تورک کیمی دئیرکن نه نظرده توتدوغونو تورک میللتینه آچیقلاما‌لی‌دیر." دئیه بیلدیرمیش‌دیر.
بوزکیر، اجتماعی پایلاشما سایتی توییتردکی حسابیندا ائتدیگی پایلاشیمدا،  آنکارا‌داکی اوروپا بیرلیگی سفیری هانس یورگ خبرین، مطبوعاتا ائتدیگی آچیقلامادا بیر سفیره یاراشمایان ایفاده‌لر ایستیفاده ائتدیگینی وورغولادی.
بوزکیر، پایلاشماسیندا بون‌لارا یئر وئردی:
" اوروپا بیرلیگی-نین بو آلمان سفیری، 'آلمان کیمی و تورک کیمی دئیرکن نه نظرده توتدوغونو تورک میللتینه آچیقلاما‌لی‌دیر. هئچ بیر دیپلومات و خصوصیله سفیر، وظیفه‌لی اولدوغو اؤلکه‌نین پرزیدنته بو شکیلده خیطاب ائده بیلمز. بیر سفیرین اولدوغو اؤلکه‌نی و اینسانینی آلچالتماغا و پرزیدنته سؤز سؤیلمه‌یه حاقی یوخدور . بو دیپلوماسینین بیرینجی قایداسی‌دیر. تورکیه- اوروپا بیرلیگی علاقه‌لری، بو جور دیپلوماتیک گاف‌لاری و تورکیه‌یه تپه‌دن و منفی باخیشی قالدیرامایاجاق کریتیک بیر دؤور کئچیرمکده‌دیر. آلمان اولماقلا اؤیونن اوروپا بیرلیگی سفیری خبرین ایندی یا بو خوصوصا بیر آچیقلاما گتیرمه‌سینی یا دا 'لازیم اولانی ائتمه‌سینی گؤزلییرم. "
اوروپا بیرلیگی تورکیه دلگاسیونو باشقانی سفیر هانس یورگ خبر بیر قروپ ژورنالیسته ویزا معافیتی ایله باغلی ائتدیگی آچیقلامادا، اوروپا بیرلیگی-نین ویزا معافیتی اوچون تورکیه‌نین یئرینه یئتیرمه‌سینی ایستدیگی 72 معیاری 2013دن اعتباراً معین اولدوغونو ایفاده ائده‌رک، "بیر آتاسؤزوموز وار. 'تورک کیمی باشلاییب آلمان کیمی بیتیرمک '، بورادا ترسی اولدو "ایفاده‌لرینی ایستیفاده ائتمیشدی.
